Konrad Mizzi ma attendiex għas-sessjoni tal-Kumitat Parlamentari għall-Kontijiet Pubbliċi, li qed jinvestiga l-kuntratt tal-Electrogas, minħabba li ddaħħal l-isptar. Kienu l-avukati ta' Mizzi li infurmaw lill-Kumitat li l-eks Ministru Laburista ma jistax jattenti għal-laqgħa ta' llum. Il-Kumitat xorta waħda ltaqa' llum waranofsinhar biċ-Chairman tal-Kumitat, Beppe Fenech Adami, qal li ġew infurmati b'dan kollu dalgħodu stess. Fenech Adami għamel referenza għall-email li rċieva l-kumitat fejn l-avukati ta' Mizzi talbu sabiex tkun rispettata l-privatezza tal-klijent tagħhom u li se jkunu qed jinfurmaw lill-PAC dwar meta Konrad Mizzi se jkun jista' jattendi għal-laqgħa, dejjem skont il-parir mediku li jingħata bil-Kumitat se jinnotifika lil Mizzi biex jixhed fl-24 ta' Novembru. Mizzi deher għat-tieni darba quddiem il-PAC fl-10 ta' Novembru. Dakinhar hu kompla bil-preżentazzjoni tiegħu bid-diskussjoni kienet aktar ċivili. Minkejja dan, il-laqgħa kellha tiġi interrotta minħabba battibekk bejn id-deputat Nazzjonalista Karol Aquilina u l-istess Mizzi. Aquilina għajjar lil Mizzi "queen of corruption" waqt li l-eks Ministru rribatta billi qal li Aquilina ma weħilx fil-qorti li saq fuq il-Pulizija għaliex dan ma telgħux jixhdu. Waqt l-istess sessjoni tal-Kumitat Mizzi insista li l-interconnector twettaq minn Gvern Laburista iżda dan mhux biżejjed biex il-pajjiż ikollu sigurtà fil-provista tal-enerġija. Il-proġett tal-Electrogas kien qed jiġi investigat mill-ġurnalista Daphne Caruana Galizia li nqatlet fl-2017 u kien spiċċa fiċ-ċentru tal-allegazzjonijiet ta' korruzzjoni. Fost l-individwi li ġew investigati b'rabta ma' dan il-kuntratt hemm in-negozjant Yorgen Fenech u l-kumpanija tiegħu f'Dubai 17 Black kif ukoll il-kumpaniji fil-Panama li kienu nfetħu mill-eks Ministru Konrad Mizzi u l-eks chief of staff f'Kastilja Keith Schembri. Storbju u tgħajjir hekk kif Mizzi jidher quddiem il-PAC Intant il-Whip tal-grupp parlamentari tal-Partit Laburista, Glen Bedingfield, ippropona sabiex jerġa' jitla' jixhed quddiem il-Kumitat, Paul Apap Bologna, eks direttur tal-Electrogas, bil-membri kollha tal-PAC jaqblu. Dokumenti kunfidenzjali dwar proġetti ta' Mizzi ngħaddew lil Fenech – rapport Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61950f37d6a26_rand.td-a-rec-img{text-align:left}.td_uid_3_61950f37d6a26_rand.td-a-rec-img img{margin:0 auto 0 0}